Renovem les voreres i reparem la calçada a l'Av. del Riu Túria
13 de febrer de 2023

Dins del programa de millora dels carrers de la ciutat, estem realitzant obres d'ampliació de les voreres i millora de l'asfaltat en l'avinguda Riu Túria des de la intersecció amb el carrer Alacant i la plaça Espanya fins a la intersecció amb el carrer del Mestre Serrano. Es repararà el ferm de la calçada i s'ampliarà la vorera, sense perdre places d'aparcament.

Esta obra forma part d'un programa de reparació de carrers en diversos punts de la localitat, que ja s'està executant també al carrer Vicent Lladró i al carrer Andarella. El programa complet compta amb un pressupost de 270.000 euros.